ההצלחה בקבוצה הברזילאית, בנוסף להשתתפותו במונדיאל 1990, הביאה את מאזיניו למעבר לאירופה. לקראת &lt;a href="%D7%A2%D7%95%D7%A0%D7%AA%201990/1991%20%D7%91%D7%A1%D7%A8%D7%99%D7%99%D7%94%20%D7%90%27"&gt;עונת 1990/1991&lt;/a&gt; חתם בלצ'ה מהסרייה א', תחת המאמן זביגנייב בונייק. מאזיניו היה לשחקן מפתח במועדון, ופתח בהרכב בכל 34 משחקי הליגה של הקבוצה באותה העונה, אך לא הצליח לסייע לה לשרוד בליגה, והיא ירדה לסרייה ב' מהמקום ה-15 בטבלה. מאזיניו נותר בסרייה א', ועונה אחר כך עבר לשחק בפיורנטינה, שם שיתף פעולה עם המאמן בן ארצו סבסטיאו לזארוני ועם חברו לנבחרת דונגה. לזארוני סיים את דרכו במועדון לאחר חמישה משחקים, ומאזיניו איבד את המקום הקבוע בהרכב, אליו שב רק בשלהי העונה. הוא סיים את העונה עם 21 הופעות וללא שערים, וסיים את דרכו בקבוצה בתום עונה זו.